Wat kan ek nog doen | Health24
Posted by: Ou Sus | 2010-06-28
Wat kan ek nog doen
Hi Dok.Ek is baie bekommerd oor my sussie. Sy is 34, het enkefalitis gehad, so 3 maande gelede. Behalwe dat sy het baie maer geword en eet ook nie goed nie, voel dit vir my of haar hele persoonlikheid verander het. Sy was altyd " outgoing" , ''''n borrelende mens wat altyd gelag en gesels het, maar nou het sy in haar dop gekruip.Die mense by haar werk sê dat sy ook nie meer by die sosiale funksies aansluit nie, sy doen net haar werk en gesels met niemand nie.By die huis met man en kinders, lyk alles normaal. Sy kla nie, maar iets voel vir my net nie reg nie.... Fisies lyk sy OK, maar sy kry nog soms hoofpyn. Ons het al voorgestel dat sy iemand moet gaan sien, maar sy reken dis nie nodig nie en sy is OK. Ek het vir haar vitamine B12 gekry wat iemand aanbeveel het en Omega 3 en 6. Wat kan ek nog doen. Ek wil my sussie terughê .
CyberDoc Hallo Ou sus
Dit is moontlik dat mense post enkefalitis sukkel met geheue, persoonlikheids veranderinge, epilepsie, moegheid, besluitneming en depressie. Enkefalitis kan 'n brein besering veroorsaak, afhangend van hoe erg dit is, en dit mag tot 18 maande neem om te herstel. Kyk of jy haar kan oortuig om met haar dokter te gesels om te sien of sy dalk onderliggende depressie simptoms het, wat behandel kan word. Vit B's en Omega 3 is goeie aanvullings om te gebruik.
Hallo Ou sus